લક્ષ્યનો પીછો કરવા ઊતરેલા વિસ્ટ ઇન્ડીઝની શરૂઆત સારી રહી હતી અને ઓપનિંગ બેટ્સમેન ચાર્લ્સ અને ફ્લેચરે પહેલી વિકેટની ભાગીદારીમાં ૭૪ રન ઉમેર્યા હતા. વેસ્ટ ઇન્ડીઝ તરફથી ટોચના લગભગ તમામ બેટ્સમેનોએ થોડું ઘણું યોગદાન આપ્યું હતું, પરંતુ મહત્ત્વપૂર્ણ ઇનિંગ્સ તો માર્લોન સેમ્યુઅલ્સ રમ્યો હતો. તેણે ૮૭ બોલનો સામનો કરીને આઠ ચોગ્ગા અને ચાર છગ્ગા સાથે રનઆઉટ થતા પહેલાં ૯૨ રન ઝૂડી કાઢ્યા હતા. અંતે વેસ્ટ ઇન્ડીઝે ૪૫.૪ ઓવરમાં છ વિકેટ ગુમાવીને જીત માટે જરૂરી ૨૬૬ રનનું લક્ષ્ય હાંસલ કરી લેતા તેઓનો ચાર વિકેટે વિજય થયો હતો.